18. 8. 86 De Europæiske Fællesskabers Tidende Nr. C 207/27 
Udtalelse om »Forslag til Rådets forordning (EØF) om ændring af forordning (EØF) 
nr. 1408/71 om anvendelse af de sociale sikringsordninger på arbejdstagere, selvstændige 
erhvervsdrivende og deres familiemedlemmer, der flytter inden for Fællesskabet, og af 
forordning (EØF) nr. 574/72 om regler til gennemførelse af forordning (EØF) nr. 1408/71« 
(86/C 207/09) 
Rådet for De europæiske Fællesskaber besluttede den 25. april 1986 under henvisning til 
bestemmelserne i EØF-traktatens artikel 198 at anmode om Det økonomiske og sociale Udvalgs 
udtalelse om ovennævnte forslag. 
Det forberedende arbejde henvistes til Udvalgets sektion for sociale anliggender, som vedtog sin 
udtalelse den 15. maj 1986 på grundlag af Gordon Pearson's beretning. 
Det økonomiske og sociale Udvalg vedtog på sin 237. plenarforsamling den 21. maj 1986, med 
flertal for, 1 stemme imod og 1 stemme hverken for eller imod, følgende udtalelse: 
1. Udvalget bemærker, at det har fremsat udtalelse (EFT 
nr. C 344 af 31. 12. 1985) om Kommissionens foreslåede 
ændringer af Rådets forordning (EØF) nr. 1408/71 »om de 
sociale sikringsordninger for arbejdstagere, selvstændige 
erhvervsdrivende og deres familiemedlemmer, der flytter 
inden for Fællesskabet«. Disse ændringer er baseret på 
praktiske erfaringer med ordningerne og er foretaget ud fra 
de aktuelle behov. 
2. Udvalget hilser det nu forelagte forslag velkommen 
og anser ændringerne for væsentlige, da de ligger på linje 
med de ovenfor omtalte ændringer. Det drejer sig om 
sociale sikringsordninger for EF-borgere, der samtidigt har 
lønnet beskæftigelse og selvstændig beskæftigelse på to 
eller flere medlemsstaters område. Udvalget finder de 
konkrete gennemførelsesbestemmelser særdeles tekniske 
og komplicerede, men giver dog forslagene sin principielle 
godkendelse. På grund af den meget korte tidsfrist har det 
ikke mulighed for som normalt at kommentere forslagene 
på behørig vis i enkeltheder. 
3. Udvalget erkender, at ændringerne er nødvendige, 
hvis man vil hindre tab af den lovhjemlede ret til at opnå ydelser, og det godkender, at forordningen får virkning 
med tilbagevirkende kraft fra 1. januar 1986. 
4. Udvalget erkender, at man meget vanskeligt kunne 
forudse, på hvilke punkter forordning (EØF) nr. 1408/71 
ville vise sig mangelfuld, og det godkender den grundlæg­
gende præmis i ændringsforslagene, hvor man i hver artikel 
og hvert bilag, som er ændrede, ser tendensen til at 
tilgodese den såkaldte grænsependler for dermed at 
fastholde princippet om bevægelsesfrihed for arbejdskraft 
og faglig dygtighed i EF og sikre anerkendelse af retten til 
lovhjemlede ydelser. 
5. Udvalget gør opmærksom på, at ændringerne til 
forordningen om sociale sikringsordninger er komplicere­
de og meget detaljerede. Det erfarer med tilfredshed, at der i 
løbet af kort tid vil foreligge et dokument, som på let 
forståelig måde fastslår, hvilke forpligtelser og rettigheder 
der er gældende for EF-borgere, som flytter og arbejder i 
EF. De nye retningslinjer bør snarest muligt gøres 
tilgængelige via socialforvaltningerne i de enkelte medlems­
lande. 
Bruxelles, den 21. maj 1986. 
Formand for 
Det økonomiske og sociale Udvalg 
Gerd MUHR 
Udtalelse om »Forslag til Rådets forordning (EØF) om ændring af forordning (EØF) nr. 
3626/82 om gennemførelse i Fællesskabet af konventionen om international handel med 
udryddelsestruede vilde dyr og planter« 
(86/C 207/10) 
Rådet for De europæiske Fællesskaber besluttede den 24. april 1986 under henvisning til EØF-
traktatens artikel 198 at anmode om Det økonomiske og sociale Udvalgs udtalelse om ovennævnte 
forslag.